Thaimaa / Asepalveluksen välttely, syyteoikeuden vanhentuminen

Thailand / Draft evasion, prescription period

**Kysymykset**

1. Millainen syyteoikeuden vanhentumisaika Thaimaassa on armeijan kutsuntojen välttelystä? Raukeavatko syytteet pidätysmääräyksen voimassaolon päättymisen jälkeen?

2. Onko kutsuntojen välttelystä syytetty estynyt saamaan Thaimaan passin ulkomaan edustuston kautta? Onko pidätysmääräyksen voimassa olon jälkeen myönnetty passi osoitus siitä, että henkilö ei ole enää mistään syytettynä?

***Questions***

1. What is the prescription period for draft evasion in Thailand? Do the criminal charges become void after arrest warrant expires?
2. Is a person charged of draft evasion prevented from acquiring Thai passport via an embassy of Thailand abroad? Is a passport issued after the validity of the arrest warrant an indication that the person is no longer charged?

## Millainen syyteoikeuden vanhentumisaika Thaimaassa on armeijan kutsuntojen välttelystä? Raukeavatko syytteet pidätysmääräyksen voimassaolon päättymisen jälkeen?

Thaimaassa on miesten yleinen asevelvollisuus.[[1]](#footnote-1) Maatietopalvelun aikaisemmasta 13.3.2018 päivätystä kyselyvastauksesta ”[Thaimaan asevelvollisuusjärjestelmä ja rangaistukset kieltäytymisestä](https://maatieto.migri.fi/base/2724d19a-5460-485d-bff8-6cd8f75f86d5/countryDocument/00e5ee60-540f-4f0b-aec3-8b1dad872b88)” löytyy perustietoa maan asevelvollisuusjärjestelmästä.

Kutsuntojen välttely on Thaimaassa yleistä, ja joidenkin lähteiden mukaan jopa 30 000 thai-miestä kohtaa oikeudellisia toimenpiteitä vuosittain kutsuntojen välttelyn seurauksena.[[2]](#footnote-2) Kutsuntojen välttelystä säädetään rangaistuksia asepalveluslaissa (*Act On Military Service 2497 B.E.),* jonka 45 artiklan mukaan kutsuntojen välttelystä voi seurata enintään kolme vuotta vankeutta.[[3]](#footnote-3)

Thaimaan rikoslaissa (*Penal Code, B.E. 2499*) on säädetty sellaisten rikosten syyteoikeuden vanhentumisen määräajoista (lain englanninkielisessä käännöksessä käytetään termiä *prescription*), jotka kuuluvat siviilirikosoikeuden tuomiovallan piiriin. Rikoslain kohdan 95 mukaan esimerkiksi rikoksista, joista on laissa säädetty 1–7 vuoden rangaistus, vanhentumisen määräaika on kymmenen vuotta.[[4]](#footnote-4) Syyteoikeuden vanhentumisajan ehdot on määritelty rikoslaissa seuraavasti:

***Section 95***

*In a criminal case, if the offender is not prosecuted and brought to the Court within the following specified periods of time as from the date of the commission of the offence, the prosecution shall he precluded by prescription:*

1. *Twenty years in case of offences punishable with death, imprisonment for life or imprisonment of twenty years;*
2. *Fifteen years in case of offences punishable with imprisonment of over seven years but not up to twenty years;*
3. *Ten years in case of offences punishable with imprisonment of over one year up to seven years;*
4. *Five years in case of offences punishable with imprisonment of over one month up to one year;*
5. *One year in the case of offences punishable with imprisonment of one month downwards or other punishment.*

*If the offender has been prosecuted and brought to the Court, but the offender escapes, or is insane, and the Court gives order suspending the trial till the specified period has expired reckoning from the date of escape, or the date of giving order suspending the trial, it shall be deemed that prosecution be likewise precluded by prescription.[[5]](#footnote-5)*

Thaimaan sotatilalain (*Martial Law B.E. 2457*) mukaan asepalveluslaissa (*Act On Military Service 2497 B.E)* säädetyt rikokset kuuluvat kuitenkin sotilasoikeuden tuomiovallan piiriin.[[6]](#footnote-6) Käytettävissä olevista lähteistä löytynyt tietoa siitä, millaisia rikosten tai syyteoikeuden vanhenemisen määräaikoja sotilasoikeudessa sovelletaan tai vastaavatko mahdolliset määräajat ja niiden ehdot Thaimaan rikoslaissa säädettyä.

Thaimaalaisen englanninkielisen The Nation -uutislehden vuonna 2015 julkaistun artikkelin mukaan Thaimaan armeijan 26. sotilaspiirin (26th Army Military Circle) johtaja, kenraalimajuri Dech-udom Nicharat oli lausunnossaan varoittanut nuoria miehiä kutsuntojen välttelystä, josta voi olla seurauksena kolmen vuoden vankeusrangaistus. Kenraalimajurin lausuman mukaan tämä rikos vanhenisi kymmenessä vuodessa.

*[Maj General] Dech-udom warned that young men who try to avoid conscription would face punishment of up to three years in jail and that the statute of limitations on this offence lasts for 10 years.*

Kenraalimajurin lausumia tietoja rikoksen vanhentumisajasta ei voitu vahvistaa muista lähteistä.

Australian ulkoministeriö mainitsee heinäkuussa 2020 päivätyssä Thaimaa-raportissaan, että yleisesti ottaen sotilastuomioistuimissa syytetyt eivät ole oikeutettuja samaan oikeussuojaan kuin siviilirikostuomioistuimissa.[[7]](#footnote-7)

Käytettävissä olevista lähteistä ei löytynyt tietoa siitä, onko pidätysmääräyksen voimassaoloajan päättymisellä yhteys rikossyytteiden vanhentumiseen sotilasoikeuden tuomiovallan alle kuuluvissa rikoksissa. Voimassa olevaa pidätysmääräystä ei voida kuitenkaan pitää edellytyksenä pidätyksen tekemiselle, vaan Thaimaan poliisi voi tehdä pidätyksiä myös ilman pidätysmääräystä esimerkiksi oikeutta pakoilevien henkilöiden tapauksissa.[[8]](#footnote-8)

## Onko kutsuntojen välttelystä syytetty estynyt saamaan Thaimaan passin ulkomaan edustuston kautta? Onko pidätysmääräyksen voimassa olon jälkeen myönnetty passi osoitus siitä, että henkilö ei ole enää mistään syytettynä?

Käytettävissä olevista lähteistä ei löytynyt tietoa siitä, onko kutsuntojen välttelystä seuranneilla rikossyytteillä vaikutusta Thaimaan ulkomaan edustuston kautta tehdyn passihakemuksen hyväksymismenettelyyn. Myönnettyä passia ei voida maatiedon perusteella pitää osoituksena mahdollisten rikossyytteiden raukeamisesta.

Yleisesti ottaen Thaimaan passiviranomaiset voivat joissain tapauksissa kieltäytyä myöntämästä tai peruuttaa passin rikoksista syytettyjen kohdalla, mutta medialähteiden raportoimat, uutiskynnyksen ylittäneet tapaukset ovat tyypillisesti koskeneet korkean profiilin poliittisista tai vakavista rikoksista syytettyjä maanpakolaisia.[[9]](#footnote-9)

## Lähteet

Bangkok Post

1.7.2014. *Passports pulled for key reds*. <https://www.bangkokpost.com/thailand/politics/418241/passports-pulled-for-key-reds> (käyty 7.6.2022).

16.5.2015. *Draft dodgers ‘should not’ face courts*. <https://www.bangkokpost.com/thailand/general/563123/draft-dodgers-should-not-face-courts> (käyty 7.6.2022).

France24 15.4.2009. *Government revokes ex-PM Thaksin's passport*. <https://www.france24.com/en/20090415-government-revokes-ex-pm-thaksins-passport-> (käyty 7.6.2022).

Global Affairs Canada 6.8.2021. *Overview of the criminal law system in Thailand*. <https://travel.gc.ca/travelling/advisories/overview-of-the-criminal-law-system-in-thailand> (käyty 8.6.2022).

Maatietopalvelu 13.3.2018. *Thaimaan asevelvollisuusjärjestelmä ja rangaistukset kieltäytymisestä*. <https://maatieto.migri.fi/base/2724d19a-5460-485d-bff8-6cd8f75f86d5/countryDocument/00e5ee60-540f-4f0b-aec3-8b1dad872b88> (käyty 7.6.2022).

The Nation 3.10.2015. *Military warning to young men seeking to avoid conscription*. <https://www.nationthailand.com/in-focus/30270139> (käyty 7.6.2022).

Siam Legal [päiväämätön]. *Criminal Procedure in Thailand: Warrant of Arrest*. <https://www.siam-legal.com/thailand-law-library/legal_library/warrant_of_arrest_in_thailand.php>

Thailand:

Penal Code, B.E. 2499 (1956). Epävirallinen käännös. <http://www.ilo.org/dyn/natlex/natlex4.detail?p_lang=en&p_isn=82844> (käyty 7.6.2022).

Act On Military Service 2497 B.E. (1954). Epävirallinen käännös. <http://report.dopa.go.th/laws/document/2/238.pdf> (käyty 7.6.2022).

Martial Law, B.E. 2457 (1914). Epävirallinen käännös. [http://thailawforum.com/laws/Martial Law.pdf](http://thailawforum.com/laws/Martial%20Law.pdf) (käyty 7.6.2022).

VOA 6.5.2017. *Thailand Pulls Passport of Fugitive Red Bull Heir*. <https://www.voanews.com/a/thailand-pulls-passport-of-fugitive-red-bull-heir/3840425.html> (käyty 7.6.2022).

**Tietoja vastauksesta**

Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.

**Information on the response**

This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

1. Thailand: Act On Military Service 2497 B.E. (1954), artikla 7. [↑](#footnote-ref-1)
2. Bangkok Post 16.5.2015. [↑](#footnote-ref-2)
3. Thailand: Act On Military Service 2497 B.E. (1954), artikla 45. [↑](#footnote-ref-3)
4. Thailand: Penal Code, B.E. 2499, kohta 95. [↑](#footnote-ref-4)
5. Thailand: Penal Code, B.E. 2499, kohta 95. [↑](#footnote-ref-5)
6. Thailand: Martial Law, B.E. 2457 (1914). [↑](#footnote-ref-6)
7. DFAT 10.7.2020, s. 55. [↑](#footnote-ref-7)
8. Siam Legal [päiväämätön]; Global Affairs Canada 6.8.2021. [↑](#footnote-ref-8)
9. France24 15.4.2009; VOA 6.5.2017; Bangkok Post 1.7.2014. [↑](#footnote-ref-9)